

Obec Spišské Bystré

Michalská 394, 059 18 Spišské Bystré

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Materiál na rokovanie 10. zasadnutia***

***Obecného zastupiteľstva v  Spišskom Bystrom***

***Dňa:*** 04.09.2015

***K bodu číslo:***

***Názov materiálu:* NÁVRH NA PREDAJ NEHNUTEĽNOSTI** z dôvodu hodného osobitného zreteľa v zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov a to pozemku parc. č. 3857/7 k.ú. Spišské Bystré na základe žiadosti - Michal Olexa, Šoltésovej 3379/14, 058 01 Poprad

***Predkladateľ***: Mgr. Marián Luha, starosta obce

***Spracovateľ***: Ing. Kristína Horáková, prednostka obecného úradu

***Obsah materiálu***: 1. Dôvodová správa

2. Návrh na uznesenie

3. Prílohy: Žiadosť, list vlastníctva, katastrálna mapa

V Spišskom Bystrom dňa 21.08.2015

***1. Dôvodová správa***:

Dňa 12.08.2015 podal Michal Olexa, Šoltésovej 3379/14, 058 01 Poprad na Obec Spišské Bystré žiadosť o odkúpenie pozemku reg. KN „C“ parc. č. 3857/7 k.ú. Spišské Bystré o výmere 236 m2 , druh pozemku – záhrady, ktorý je vo vlastníctve Obce Spišské Bystré, zapísaný na LV 1.

Jedná sa o pozemok za rodinným domom súp. č. 106, ktorý vzhľadom na svoju polohu nie je prístupný a využiteľný pre iné osoby ako vlastníkov tohto rodinného domu (LV 1661, Oľga Benková, Hviezdoslavova 443/73, Spišské Bystré, Michal Olexa, Šoltésovej 3379/14, Poprad) a priľahlého pozemku. Vlastníci RD aj ich predchodcovia sa o tento pozemok starali a ho udržiavali.

Prevod vlastníctva majetku obce sa musí vykonať v súlade s ustanoveniami § 9a zákona č. 138/1991 Zb. o majetku obcí v znení neskorších predpisov. Z uvedeného dôvodu predkladáme návrh na predaj uvedeného pozemku ako prípad hodný osobitného zreteľa. V súlade s ustanovením § 9a ods. 8 písm. e) zákona o majetku obcí bol zámer predaja majetku z dôvodu hodného osobitného zreteľa zverejnený na úradnej tabuli a na internetovej stránke obce dňa 20.08.2015. Vzhľadom na to, že rodinný dom súp. č. 106 a priľahlý pozemok je podľa výpisu listu vlastníctva č. 1661 k 19.08.2015 v spoluvlastníctve Oľgy Benkovej, Hviezdoslavova 443/73, 059 18 Spišské Bystré a Michala Olexu, Šoltésovej 3379/14, 058 01 Poprad, ale žiadosť o odkúpenie ako prípad hodný osobitného zreteľa podal len Michal Olexa, obec listom zo dňa 19.08.2015 vyzvala žiadateľa o.i. aj na oznámenie skutočnosti, či došlo k zmene vlastníckych pomerov k RD súp. č. 106 a priľahlého pozemku vedených na LV 1661.

V zmysle § 9 ods. 2 písm. a) obecné zastupiteľstvo schvaľuje spôsob prevodu vlastníctva nehnuteľného majetku obce.

***2. Návrh na uznesenie:***

Obecné zastupiteľstvo v Spišskom Bystrom

**rozhoduje**

trojpätinovou väčšinou všetkých poslancov

v zmysle ustanovenia § 9a ods. 8 písm. e) zákona č. 138/1991 Zb. o majetku obcí v znení neskorších predpisov, že *predaj nehnuteľnosti* vo vlastníctve Obce Spišské Bystré a to pozemku parc. č. KN „C“ 3857/7 k.ú. Spišské Bystré o výmere 236 m2, druh pozemku - záhrady

žiadateľom – Michal Olexa, Šoltésovej 3379/14, 058 01 Poprad a ..........................................

za účelom užívania ako záhrady pri rodinnom dome súp. č. 106

*je prípadom hodným osobitného zreteľa z dôvodu*, že vzhľadom na svoju polohu nie je prístupný a využiteľný pre iné osoby ako vlastníkov rodinného domu súp. č. 106 (LV 1661, Oľga Benková, Hviezdoslavova 443/73, Spišské Bystré, Michal Olexa, Šoltésovej 3379/14, Poprad) a priľahlého pozemku, že vlastníci RD aj ich predchodcovia sa o tento pozemok starali a ho udržiavali,

**schvaľuje**

podľa ustanovenia § 9 ods. 2 písm. a) zákona č. 138/1991 Zb. o majetku obcí v znení neskorších predpisov *spôsob prevodu* predmetnej nehnuteľnosti *a to predaj z dôvodu hodného osobitného zreteľa*,

**schvaľuje**

podľa ustanovenia § 9a ods. 8 písm. e) zákona č. 138/1991 Zb. o majetku obcí v znení neskorších predpisov predaj pozemku KN – C parc. č. 3857/7 k.ú. Spišské Bystré o výmere 236 m2, druh pozemku - záhrady vo vlastníctve Obce Spišské Bystré

žiadateľom – Michal Olexa, Šoltésovej 3379/14, 058 01 Poprad a .............................................

za cenu .................. eur/m2, spolu za cenu ................. eur za účelom užívania ako záhrada pri rodinnom dome súp. č. 106 vo vlastníctve žiadateľov.